চাঁদপুর পৌর এলাকায় হাজী কাউছ মিয়ার খাদ্য সহায়তা
Home / চাঁদপুর / চাঁদপুর পৌর এলাকায় হাজী কাউছ মিয়ার খাদ্য সহায়তা
হাজী মোঃ কাউছ মিয়ার পক্ষ থেকে যাকাতের টোকেনের মাধ্যমে চাঁদপুর শহরে গরীব অসহায় পপরিবারের মাঝে খাদ্য সহায়তা অব্যাহত রয়েছে। সে ধারাবাহিকতায় ৪ মে সোমবার শহরের পুরাণবাজারে ১ থেকে ৫ নং ওয়ার্ডে সহস্রধিক পরিবারের মাঝে যাকাতের চাল বিতরণ করা হয়ে।
হাজী মোা. কাউছ মিয়ার প্রতিনিধিদের সার্বিক তত্ত্বাবধায়নে প্রতিটি ওয়ার্ডে কাউন্সিলর, ওয়ার্ড আওয়ামী লীগের নেতাদের মাধ্যমে টোকেনের মাধ্যমে অত্যন্ত সুশৃঙ্খল ভাবে সমাজিক দূরত্ব বজায় রেখে এই চাউল বিতরণ করা হয়।
১ নং ওয়ার্ডে যাকাতের চাউল বিতরণকালে উপস্থিত ছিলেন, ওয়ার্ড কাউন্সিলর ও ওয়ার্ড আওয়ামী লীগের সভাপতি ছিদ্দিকুর রহমান ঢালী, সাধারণ সম্পাদক খায়ের মিঝি, ৪নং ওয়ার্ড আওয়ামী লীগের সভাপতি হুমায়ূন কবির বেপারী, সাধারণ সম্পাদক রেজাউল করিম বিপ্লব, সাংগঠনিক সম্পাদক আরিফ গাজী, পৌর ছাত্রলীগের প্রচার সম্পাদক আরিফ হোসেন, ওয়ার্ড ছাত্রলীগের সাধারণ সম্পাদক তানভির, ওয়ার্ড যুবলীগের আহ্বায়ক নেয়ামত হোসেন, যুগ্ম আহ্বায়ক আজিম রানা প্রমুখ।
এর আগে একইভাবে চাঁদপুর জেলায় করোনা ভাইরাসে কর্মহীন হয়ে পড়া গরীব অসহায় ১০হাজার পরিবারের মাঝে খাদ্য সহায়তা দেয়া হয়।
এর আগে দেশের যে কোনো দুর্যোগ, বন্যায় হাজী মো. কাউছ মিয়া সহায়তার হাত বাড়িয়ে দেন। যার ফলে চাঁদপুর তথা সারা দেশের অসহায় গরীব মানুষ মন থেকে হাজী মো. কাউছ মিয়াকে দোয়া করছেন।
প্রতিবেদক : আশিক বিন রহিম, ৪ মে ২০২০